সিরাজগঞ্জ প্রতিনিধিঃ সিরাজগঞ্জের সলঙ্গায় ট্রাক ও মটরসাইকেলের সংঘর্ষে একজন নিহত হয়েছে। আহত হয়েছে এক জন।  হাটিকুমরুল হাইওয়ে থানার  ভারপ্রাপ্ত কর্মকর্তা ও এলাকাবাসী জানায়, বুধবার সকাল সাড়ে ১০ টার দিকে হাটিকুমরুল-বনপাড়া মহাসড়কের দরিবগঞ্জ নামক স্থানে উল¬াপাড়া থেকে নাটোর গামী একটি মটরসাইকেলের সাথে বিপরিত দিক থেকে আসা একটি ট্রাকের মুখোমুখী সংঘর্ষ হয়। এতে ঘটনাস্থলেই মটরসাইকেল চালক মহসিন আলী (৩৫) নিহত হয়। আহত হয় অপর আরোহী মোশারফ (৩০)। নিহত ও আহতের বাড়ি উল¬াপাড়া উপজেলার চেংটিয়া গ্রামে। পুলিশ নিহতের লাশ ও আহতকে উদ্ধার করে সদর হাসপাতালে প্রেরন করেছে।